vnews - VAM Association Cup: league buru ge 1 vana Miskiymagu hoadhifi\nވީއޭއެމް އެސޯސިއޭޝަން ކަޕް: ލީގުގެ ބުރު އެއް ވަނަ މިސްކިތްމަގު ހޯދައިފި\nފުވައްމުލަކުގައި މިހާރު ކުރިއަށްދާ 26 ވަނަ ވޮލީ ބޯލް އެސޯސިއޭޝަން ކަޕް އަންހެން ވޮލީބޯޅަ މުބާރާތުގެ ލީގުގެ ބުރު އެއް ވަނަ މަގާމް ފުވައްމުލަކު މިސްކިތްމަގު އެންމެންގެ ގުޅުމުގެ ޓީމުން ހޯދައިފި އެވެ.\nމިސްކިތްމަގު އެއް ވަނަ ކަށަވަރުކުރީ ދަ ފޭދޫ ސްޕޯޓްސްއާ ދެކޮޅަށް އިއްޔެ ކުޅުނު މެޗް 3-1 ސެޓުން ކާމިޔާބު ކޮށްގެންނެވެ.\nއިއްޔެ މެޗުގެ ފުރަތަމަ ދެސެޓް ކާމިޔާބު ކުރީ މިސްކިތްމަގު ޓީމުން ނެވެ. އެއީ 25-20، 25-17 އިންނެވެ. އަދި މެޗުގެ ތިން ވަނަ ސެޓް 25-16 އިން ދަ ފޭދޫ ސްޕޯޓްސްއިން ކާމިޔާބު ކުރިއިރު، ފަހު ސެޓް މިސްކިތްމަގު ޓީމުން ކާމިޔާބު ކުރީ 25-14 އިންނެވެ.\nއިއްޔެ މެޗުގެ މޮޅު ކުޅުންތެރިއާގެ މަގާމް ހޯދީ މިސްކިތްމަގު ޓީމުގެ އައިޝަތު މާޖިދާ އެވެ.\nމިމުބާރާތުގެ އެއް ވަނަ މަގާމްގައި މިސްކިތްމަގު އޮތީ ކުޅުނު ފަސް މެޗުން ލިބުނު 15 ޕޮއިންޓާ އެކު އެވެ. ދެ ވަނައިގައި އޮތީ ހަތަރު މެޗުން ނުވަ ޕޮއިންޓް ހޯދައިގެން ޕޮލިސް ކުލަބެވެ. އަދި ތިން ވަނަ މަގާމްގައި އޮތީ ފަސް މެޗުން ނުވަ ޕޮއިންޓް ހޯދާފައިވާ ފުނާޑު ކްލަބް ފްރެންޑްސް އެވެ. އަދި މިމުބާރާތުގެ ހަތަރު ވަނައިގައި ހަތަރު މެޗުން ތިން ޕޮއިންޓާ އެކު ދަ ފޭދޫ އޮތްއިރު ފަސް ވަނައިގައި ހަތަރު މެޗުން ދެ ޕޮއިންޓާ އެކު އޮތީ ފޭދޫ ޔޫތު ކޮމިއުނިޓީ އެވެ. އަދި ހަ ވަނައިގައި ހަތަރު މެޗުން އެއް ޕޮއިންޓާ އެކު އޮތީ ވިލިނގިލީ ޒުވާނުންގެ ޖަމިއްޔާ އެވެ.\nމުބާރާތުގެ ސެމީއިން މިސްކިތްމަގު ޖާގާ ހޯދާފައިވާއިރު، ސެމީގައި މިސްކިތްމަގު ބައްދަލުކުރާނީ ލީގު ބުރުގެ ދެ ވަނަ ޓީމާ އެވެ. ދެ ވަނަ ލިބޭނީ ޕޮލިހާއި ފުނާޑުގެ ތެރެއިން ޓީމަކަށެވެ. އަދި މިމުބާރާތުގެ ދެ ވަނަ އާއި ތިން ވަނަ އަދި ހަތަރު ވަނަ ޖާގަ ކަށަވަރުވާނީ މިއަދު ކުޅޭ މެޗްތަކަށްފަހު އެވެ.\nމުބާރާތުގެ ސެމީގެ މެޗްތައް ބުދަ ދުވަހު ފަށަންނިންމާފައި ވާއިރު، ފައިނަލް މެޗް ކުޅެން ނިންމާފައި އޮތީ އަންނަ ހޮނިހިރު ދުވަހު އެވެ.


Israafu kurmaky moominunge sifa eh noon - Khuthuba- | Atoll News\nޝާއިޢުކުރީ: atollnewsadmin ސެޕްޓެމްބަރ 24, 2021, 13:03\nމިއަދުގެ ހުކުރު ޚުޠުބާ ބިނާކޮށްފައިވަނީ އިސްރާފު ކުރުމުގެ މައްޗަށެވެ.\nމިއަދުގެ ހުކުރު ޚުޠުބާގައި އިސްރާފު ނުކުރުމާބެހޭގޮތުން ވަރަށް ގިނަ ނަޞީޙަތް ދީފައިވެ އެވެ. އެގޮތުން މުދަލުން އިސްރާފު ކުރާ މީހުންނަށާއި ލިބޭ އެއްޗަކަށްވުރެ ބޮޑަށް ހޭދަކުރާ މީހުނަށްވެސް ދީނުގައި އެކަން އައިސްފައިވާ ގޮތް ހަނދާން ކޮށްދީފައިވެ އެވެ.\nމުއުމިނުންގެ ސިފަ ބަޔާން ކުރައްވަމުން، މުއުމިނުންގެ ޞިފައަކީ ތިމާގެ އަތުގައިވާ އެއްޗަކުން ފުއްދައިގެން، އިޤްތިޞާދުކޮށްގެން ދިރިއުޅުން ކަމަށާއި މާތްﷲ ދެއްވި އެއްޗަކަށް ޝުކުރުވެރިވެ، ފުދިގެން އުޅުމާއި އެފަދަ މީހުންނަށް މާތް ﷲ ތަޢްރީފު ކުރައްވާފައިވާކަން ވެސް ހަނދާން ކޮށްދީފައިވެ އެވެ.\nوَالَّذِيۡنَ اِذَاۤ اَنۡفَقُوۡا لَمۡ يُسۡرِفُوۡا وَلَمۡ يَقۡتُرُوۡا وَكَانَ بَيۡنَ ذٰلِكَ قَوَامًا (ސޫރަތުލް ފުރްޤާން 67)\nމާނައީ: އަދި އެއުރެންނީ (އެބަހީ: މުއުމިނުންނީ) އެއުރެން ހޭދައެއް ކޮށްފިނަމަ އިސްރާފު ނުކުރާ، އަދި މުށްބާރުވެސް ނުކުރާ، އަދި އެދެމެެދުގައި މެދުމިންވެ ތިބޭ މީހުންނެވެ،\nކަންމިހެން އޮތްނަމަވެސް، ބައެއް މީހުން ކުރަން ނުޖެހޭ ބޮޑެތި ހޭދަކުރަމުންދާކަމަށާއި ދަރިން ކުޅޭން ގެންގުޅޭ އެއްޗެތިވެސް ހަލާކު ވުމުގެކުރިން ގަންނަކަމަށާއި ބައެއް މީހުން ފުދުންތެރިކަން ނެތް ނަމަވެސް ބޭންކް ލޯނު ނަގައިގެންނާއި މީސްމީހުން އަތުން ދަރަންޏަށް ފައިސާ ނަގައިގެން ޟަރޫރަތެއް ނެތް ބޮޑެތި ޚަރަދު ކުރާކަންވެސް ފާހަގަ ކޮށްފައިވެއެވެ.\nނިންމާލަމުން ފަހު ޚުޠުބާގައި މިއަދުގެ ޙާލަތާގުޅެގޮތުން (ކޮވިޑް19) ކުރިމަތިވެފައިވާ ވަޒީފާގެ ދަތިކަމާ ވިޔަފާރިތައް ބަންދުވެފައި ވުމުގެ ސަބަބުން ކުރިމަތިވެފައިވާ މާލީ ދަތިކަމުން އަރައިގަތުމަށް މުސްލިމުންގެ އީމާންތެރިކަމާއި، ޢަޤިދާގެ ދައުރަކީ ވަރަށް މުހިންމު އެއްޗެއްކަންވެސް ބަޔާންކޮށްފައިވެ އެވެ.\nމާތްﷲ އެކަލާންގެ އެއްވެސް އަޅަކު ނިކަމެތި ނުކުރައްވާނެ ކަމަށާއި ދުނިޔޭގައި ހިނގާ ކޮންމެ ކަމެއްވެސް ހިނގަނީ އެކަލާންގެ މަތިވެރިކަމާއި، ޙިކްމަތްވަންތަ ކަމުންކަމާއި ދުނިޔޭގައި ކުރިމަތިވާ ކޮންމެ ކަމަކީވެސް އެކަޅާންގެ މިންވަރުފުޅުގެ ތެރެއިން ކުރިމަތިވާކަމެކެވެ. ހުރިހާ ޚަލްޤުތަކުންނަށް ރިޒްޤު ދެއްވުން ﷲ ތަޢާލާވަނީ، އެކަލާންގެ ޒާތުފުޅަށް ކަނޑައަޅުވާފަ އެވެ.


ހަފްތާ ނަޞޭޙަތް -49 (ޝައިޠާނާގެ ޢަދާވާތްތެރިކަން)\n23-01-2014 - ޖަމްޢިއްޔަތުއްސަލަފް މީޑިއާ: މިއީ ޖަމްޢިއްޔަތުއްސަލަފުގެ 49 ވަނަ ހަފްތާ ނަޞޭޙަތެވެ. މި ހަފްތާގައި ވާހަކަފުޅު ދެއްކެވީ އައްޝައިޚް ޙަސަން މޫސާ ފިކުރީ އެވެ. މައުޟޫއަކީ "ޝައިޠާނާގެ ޢަދާވާތްތެރިކަން" މިއެވެ... އިތުރަށް\nހަފްތާ ނަޞޭޙަތް -48 (ސޫރަތުލް ފާތިޙާގެ ޚާއްޞިއްޔަތު)\n16-01-2014 - ޖަމްޢިއްޔަތުއްސަލަފް މީޑިއާ: މިއީ ޖަމްޢިއްޔަތުއްސަލަފުގެ 48 ވަނަ ހަފްތާ ނަޞޭޙަތެވެ. މި ހަފްތާގައި ވާހަކަފުޅު ދެއްކެވީ އައްޝައިޚް މުޙައްމަދު ޠައްޔިބު ބިން ޢަބްދުލް ޙަކީމް އެވެ. މައުޟޫއަކީ "ސޫރަތުލް ފާތިޙާގެ ޚާއްޞިއްޔަތު" މިއެވެ... އިތުރަށް\nހަފްތާ ނަޞޭޙަތް -47 (ދުނިޔެވީ އެދުން)\n09-01-2014 - ޖަމްޢިއްޔަތުއްސަލަފް މީޑިއާ: މިއީ ޖަމްޢިއްޔަތުއްސަލަފުގެ 47 ވަނަ ހަފްތާ ނަޞޭޙަތެވެ. މި ހަފްތާގައި ވާހަކަފުޅު ދެއްކެވީ އައްޝައިޚް އަޙްމަދު ސަމީރު ބިން އިބްރާހީމް އެވެ. މައުޟޫއަކީ "ދުނިޔެވީ އެދުން" މިއެވެ... އިތުރަށް


Indonesia Ga Fen Boduve 80 Ah Vure Gina Meehun Maru Vejje - Vaguthu\nއިންޑޮނޭޝިއާ އާއި އީސްޓް ޓީމޯގައި ފެން ބޮޑުވެ ބިންގަނޑު ކަނޑައިގެން ދިއުމުގެ ހާދިސާގައި މަރުވި މީހުންގެ އަދަދު 100 އަށް ވުރެ ގިނަ ގިނަވެއްޖެއެވެ.\nމި ދެ ގައުމަށް ކުރި ގަދަ ވިއްސާރައިގައި ފެންބޮޑުވެ އެތައް ބަޔެއްގެ ގެދޮރަށް ގެއްލުން ވެފައިވެއެވެ. އިންޑޮނޭޝިއާއިން އެކަނިވެސް މި ހާދިސާގައި 80 މީހުން މަރުވެ ބާރަ ވަރަކަށް މީހުން ގެއްލިފައި ވެއެވެ. ފެންބޮޑުވެ ބިންގަނޑު ޗަކަވެ، ކަނޑަައިގެން ގޮސްފައި ވުމުން ގެއްލިފައިވާ މީހުން ހޯދުމަށް ގޮންޖެހުންތަކެއް ކުރިމަތި ވެފައިވާ ކަމަށް އިންޑޮނޭޝިއަން ޑިޒާސްޓާ އެޖެންސީ އިން ބުނެފައިވެއެވެ.\nއީސްޓް ޓީމޯއިން 21 އަށް ވުރެ ގިނަ މީހުން މަރުވެފައިވާކަމަށް ރިޕޯޓުތައް ބުނެއެވެ. ވިއްސާރައިގައި ފެންބޮޑުވުމާއި ބިންގަނޑު ކަނޑައިގެން ދިޔުމަކިީ އިންޑޮނޭޝިއާގައި އާންމު ކަމެކެވެ. މި އަހަރުގެ ޖެނުއަރީ މަހު ކުރި ވިއްސާރައިގައި ފެންބޮޑުވެ 40 އަށް ވުރެ ގިނަ މީހުންގެ ފުރާނައަށް ނުރައްކާވެފައިވެއެވެ.\nއެ ގައުމުގެ ޑިޒާސްޓާ އެޖެންސީއިން ބުނެފައި ވަނީ އާބާދީގެ ދެބައި ކޮށްްފަ އެއްބައި މީހުން އުޅެނީ ނުރައްކަލެއްގެ ތެރޭގައި ކަމަށެވެ. އިންޑޮނޭޝިއާގެ ރައީސް ޖޯކޯ ވިޑޯޑޯ ވިދާޅުވީ މި ދަނޑިވަޅުގައި ސަމާލުކަން ދޭންވީ އޮފިޝަލުންގެ އިރުޝާދުތަކާއި އެއްގޮތަށް އަމަލުތައް ބެހެއްޓުމަށް ކަމަށެވެ. އާންމުންނަށް ދޭން ޖެހޭ ސިއްހީ ހިދުމަތްތަކާއި އެހެންވެސް ކަންކަމުގައި އެހީތެރިކަން ފޯރު ކޮށްދޭނެ ކަމަށް ބުނެފައިވެއެވެ.


Ekuverikamuge Volley Match Meedhoo Team Kaamiyaabu Koffi\nby vomadmin February 17, 2019\nމީދޫ ވޮލީޓީމަކާ ފުވައްމުލަކު ވޮލީޓީމަކާ ދެމެދު ކުޅެވުނު އެކުވެރިކަމުގެ ވޮލީމެޗް މީދޫޓީމް ކާމިޔާބުކޮށްފި އެވެ.\nމީދޫޓީމްގެ ދައުވަތަކަށް ފުވައްމުލަކު ވޮލީޓީމް މީދުއަށްއައިސް މީދޫ އިޖްތިމާއީމަރުކަޒުގެ ވޮލީކޯޓުގައި މިދިޔަ ހުކުރު ދުވަހު ހަވީރު ކުޅެވުނު މިމެޗް މީދޫޓީމް ކާމިޔާބު ކުރީ3ސެޓް2ސެޓުންނެވެ.\nވާދަވެރި ކުޅުމެއް ފެނިގެން ދިޔަ މި މެޗުގެ ފުރަތަމަ ސެޓް 21-25 އިން މީދޫޓީމް ކާމިޔާބުކުރިނަމަވެސް ދެވަނަ ސެޓް 25-11 ގެ ބޮޑުތަފާތަކުން ކާމިޔާބުކުރީ ފުވައްމުލަކު ވޮލީޓީމެވެ.\nމިމެޗްގެ3ވަނަ ސެޓް ފަށައިގެން 16 ޕޮއިންޓް މީދޫޓީމަށް ލިބުނުއިރު ފުވައްމުލަކު ޓީމަށް ލިބިފައިއޮތީ9ޕޮއިންޓެވެ. އެހެންނަމަވެސް ފުވައްމުލަކުޓީމުންވަނީ ފަހަތުން އަރާ 25-21 އިން މި ސެޓް ކާމިޔާބުކޮށްފަ އެވެ.\nމިމެޗްގެ4ވަނަސެޓް ވާދަވެރިކުޅުމަކަށްފަހު 25-23 އިން ކާމިޔާބުކުރީ މީދޫޓީމެވެ.\nމިމެޗްގެ4ވަނަ ސެޓް ނިމުނުއިރު މަޣުރިބްނަމާދަށް ބަންގިދޭން ކައިރިވެފައިވާތީ މިމެޗްގެ5ވަނަ ސެޓް ކުޅެވުނީ މަޣްރިބްނަމާދުކޮށްނިމުމުން ލައިޓް ދިއްލައިގެންނެވެ.\nމިމެޗުގެ ފަހު ސެޓް މީދޫޓީމު ފަސޭހަ ކަމާއެކު 15-7 އިން ކާމިޔާބުކޮށް މިމެޗުންވަނީ މޮޅުވެފައެވެ.\nމި މެޗުގެ މޮޅު ކުޅުންތެރިޔަކަށް ހޮވިފައިވަނީ މީދޫޓީމަށް ބޭރު ކުޅުންތެރިއެއްގެ ގޮތުގައި ކުޅުނު އިބްރާހިމްއެވެ. މޮޅު ކުޅުންތެރިއަކަށް ހޮވުނު އިބްރާހިމްއަށް ޓްރޮފީ ހަވާލްކޮށްދެއްވީ ސައިދާ މިޠީއުއެވެ.\nމީދުއަށް ޒިޔާރަތްކޮށް މިމެޗްގައި މީދޫޓީމާ ވާދަކުރި ފުވައްމުލަކު ވޮލީމަށް މީދޫ ވޮލީޓީމްގެ ފަރާތުން ދެއްވި ހަނދާނީ ލިއުން އެޓީމާ ހަވާލްކޮށްދެއްވީ މީދޫ އަވަށުއޮފީހުގެ ޑިރެކްޓަރ އަބްދުﷲ ރަޝީދެވެ.\nމީދޫޓީމް ފުވައްމުލަކު ވޮލީޓީމާއެކު ހުކުރުދުވަހު ކުޅެވުނު މެޗުން މޮޅުވެފައިވާއިރު މިދިޔަމަހު މީދޫޓީމް ފޭދުއަށް ޒިޔާރަތްކޮށް ފޭދޫޓީމާއެކު ކުޅުނު އެކުވެރިކަމުގެ ވޮލީމެޗުންވެސް މޮޅުވެފައިވާކަން ފާހަގަކޮށްލަންޖެހެއެވެ.